
  Parlamentul României   

 Camera Deputaţilor

Comisia pentru administraTie
publica, 

            29 septembrie 1999

amenajarea teritoriului  Si echilibru 


Nr.930 /XVIii/6

ecologic 

A   V   I   Z

asupra propunerii legislative  pentru modificarea şi completarea 

Legii nr.68/1992 pentru alegerea Camerei Deputaţilor şi a Senatului



Cu adresa nr.64/1999, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu propunerea legislativă pentru modificarea şi completarea Legii nr.68/1992 pentru alegerea Camerei Deputaţilor şi a Senatului.



In şedinţa din 29 septembrie 1999, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât să se propună respingerea acesteia.



Pentru a hotărî astfel, comisia a avut în vedere faptul că există mai multe propuneri legislative care au ca obiect modificarea şi completarea Legii nr.68/1992, în special prin înlocuirea formei de scrutin de listă, bazat pe principiul reprezentării proporţionale, existent în prezent, cu un sistem electoral mixt, care urmează să îmbine elemente specifice sistemului majoritar, cu elemente specifice sistemului  reprezentării proporţionale.



Având în vedere numărul mare de propuneri legislative existente şi diversitatea soluţiilor preconizate, precum şi faptul că stabilirea formei de scrutin reprezintă o opţiune politică de maximă importanţă, comisia consideră că se impune, în măsura în care se apreciază că este strict necesară schimbarea sistemului electoral, cu toate propunerile existente să fie examinate în mod conex, de o comisie de specialişti, care ar trebui să elaboreze o reglementare unitară, cu evitarea paralelismelor şi neconcordanţelor ce ar putea să apară.



Prin obiectul său, propunerea legislativă face parte, potrivit art.72 alin.(3) lit.a) din Constituţie, din categoria legilor organice.

